Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: szóló 1993. évi LXXX. törvény 17. § (6) bekezdése.]
Paragraph Index: 166

(2) bekezdése után a (3) bekezdés ugyanis azt is kimondja, hogy: „A Magyar Köztársaság a jogegyenlõség megvalósulását az esélyegyenlõtlenségek kiküszöbölését célzó intézkedésekkel is segíti.” IV. Ez a szabályozás összhangban van az Európai Unió Tanácsának a foglalkoztatás és a munkavégzés során alkalmazott egyenlõ bánásmód általános kereteinek létrehozásáról szóló 2000/78. számú EK irányelvével. Az irányelv célja a foglalkoztatás és munkavégzés során alkalmazott hátrányos megkülönböztetés elleni küzdelem általános kereteinek a meghatározása, és hatálya kiterjed mind a köz-, mind a magánszférára. Bár az irányelv célja az egyenlõ bánásmód elvének a tagállamokban történõ megvalósítása, a 6. cikk mégis lehetõséget biztosít az életkoron alapuló eltérõ bánásmód igazolására. 6. cikk (1) bekezdés szerint: „A 2. cikk (2) bekezdése ellenére a tagállamok rendelkezhetnek úgy, hogy az életkoron alapuló eltérõ bánásmód nem jelent hátrányos megkülönböztetést, ha – a nemzeti jog keretein belül – egy törvényes cél által objektíven és ésszerûen igazolt, beleértve a foglalkoztatáspolitikát, a munkaerõpiaci és a szakképzési célkitûzéseket, és ha a cél elérésének eszközei megfelelõk és szükségesek.” V. Álláspontom szerint tehát az a rendelkezés, amely a közszférában dolgozók számára a 65. életév betöltésével megszüntetné a közszolgálati jogviszonyt, nem jelent alkotmányellenes megkülönböztetést. A közszolgálati jogviszony megszûnése ugyanis nem jelenti a munkavállaló kényszernyugdíjazását, hiszen a státusz megszûnése nem jelenti egyben 2006/162/II. szám a foglalkoztatás megszûnését is. A státusz megszûnése után is lehetõség van a foglalkoztatás fenntartására más, például: megbízási, vállalkozási vagy munkajogviszony keretében, akár az eredeti, akár új foglalkoztatónál, munkaadónál, esetleg egyéni vagy társas (családi) vállalkozás keretében. Ezen a jogi minõsítésen az sem változtat, ha jól tudjuk, hogy már 45–50 éves korban sem könnyû az elhelyezkedés. De – amint a tervezett megoldás indokaként elhangzott – a 18–30 éves korcsoportokban is, diplomával is nehéz munkát, munkahelyet találni. Az államot tehát – úgy is, mint szociálpolitikai döntéshozót, és úgyis, mint jogalkotót – az érdekegyensúly keresés és -teremtés felelõssége terheli mindkét nagy társadalmi érdekcsoport irányában. Budapest, 2005. február 24. Üdvözlettel: Lenkovics Barnabás s. k. OBH 2077/2005. Dr. Bene László r. vezérõrnagy fõkapitány úrnak Tisztelt Vezérõrnagy Úr!

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes